آمریکانین بعضی اؤلکه‌لره تطبیق ائتدیگی دیز اوستو بیلگی سایار قاداغانلیغی، بوتون آوروپا اؤلکه‌لرینه یاییلیر.
آوروپا کومیسیونو، هاوالیمانلاریندان‌ اؤنوموزدکی گون‌لرده باشلاماسی اولابیله‌جک قاداغان اوچون حاضیرلیق ائدیلمه‌سینی ایسته‌دی.
آوروپا کومیسیونو قاداغان معلوماتینی اولوسلار آراسی هاوالیمان‌لاری کومیسیونونا (ACI) وئردی. بونا گؤره، قاداغان اؤنوموزدکی هفته‌لرده باشلایا‌جاق.
تطبیقین آیرینتیلاری 11 می‌دکی آوروپا کومیسیونو هاواچی‌لیق امنیتی کونفرانسیندا تعیین اولونا‌جاق.
واشینگتون حکومتی، مارس آییندا تورکیه ایستانبول، میصر قاهیره، بیرلشمیش عرب امیرلیک‌لری دوبی، سعودی عربیستانی ریاض، قطر دوحه، کویت، اوردون عمان و مراکش کازابلانکا هاوالیمانلاریندان‌ قالخان اوچاق‌لاردا مسافر‌لرین یانینا الکترون جیهاز آلماسینی قاداغان ائتمیشدی.
سؤز موضوعسو تطبیق، دیز اوستو بیلگی سایارلار، تبلت بیلگی سایارلار، الکترون کیتاب‌لار، فوتوشکیل ماشین‌لاری، داشینا بیلر دی.وی.دی پلیرلر، اویون کونسول‌لاری و داشینا بیلر یازیجی‌لاری احاطه ائدیر.
واشینگتون حکومتی، اوچاق‌لاردا الکترون قاداغانینی ترور تشکیلات‌لاری‌نین جیهازلارین ایچینه بومبا یئرلشدیرمه احتیمالی اوزرینه آلدیغینی بیلدیرمیشدی.
قاداغان سونراسیندا تورک هاوا یول‌لاری، آمریکا اوچوش‌لاریندا بیزینیس کلاس یولچو‌لارینا کابین دیز اوستو بیلگی سایار پایلاماغا باشلامیشدی.
اینگیلتره ایسه عینی قاداغانی لبنان، اوردون، میصر، تونیس و سعودی عربیستانین‌دان گئدن اوچوش‌لاردا تطبیق ائدیر.
